CELEX: 62015CN0406
Language: da
Date: 2015-07-24 00:00:00
Title: Sag C-406/15: Anmodning om præjudiciel afgørelse indgivet af Varhoven administrativen sad (Bulgarien) den 24. juli 2015 — Petya Milkova mod Agentsia za privatizatsia i sledprivatizatsionen kontrol

12.10.2015   
            
            
               DA
            
            
               Den Europæiske Unions Tidende
            
            
               C 337/7
            
         Anmodning om præjudiciel afgørelse indgivet af Varhoven administrativen sad (Bulgarien) den 24. juli 2015 — Petya Milkova mod Agentsia za privatizatsia i sledprivatizatsionen kontrol
   (Sag C-406/15)
   (2015/C 337/09)
   Processprog: bulgarsk
   
      Den forelæggende ret
   
   Varhoven administrativen sad
   
      Parter i hovedsagen
   
   
      Sagsøger: Petya Milkova
   
      Sagsøgt: Agentsia za privatizatsia i sledprivatizatsionen kontrol (agenturet for privatisering og kontrol efter privatisering)
   
      Den anden part i sagen: Varhovna administrativna prokuratura
   
      Præjudicielle spørgsmål
   
   
               1)
            
            
               Tillader artikel 5, stk. 2, i De Forenede Nationers konvention om handicappedes rettigheder, at medlemsstaterne ved lov fastsætter en særlig forudgående beskyttelse mod afskedigelse, der kun gælder for handicappede, der er arbejdstagere, men ikke for tjenestemænd med samme handicap?
            
         
               2)
            
            
               Tillader artikel 4 og de øvrige bestemmelser i Rådets direktiv 2000/78/EF (1) af 27. november 2000 om generelle rammebestemmelser om ligebehandling med hensyn til beskæftigelse og erhverv en national ordning, der hjemler en særlig forudgående beskyttelse mod afskedigelse, der kun gælder for handicappede, der er arbejdstagere, men ikke for tjenestemænd med samme handicap?
            
         
               3)
            
            
               Tillader artikel 7 i direktiv 2000/78, at der fastsættes en særlig forudgående beskyttelse mod afskedigelse, der kun gælder for handicappede, der er arbejdstagere, men ikke for tjenestemænd med samme handicap?
            
         
               4)
            
            
               Såfremt det første og det tredje spørgsmål besvares benægtende: Kræver overholdelsen af internationale og fællesskabsretlige bestemmelser henset til de beskrevne kendsgerninger og omstændigheder i den foreliggende sag, at den af den nationale lovgiver fastsatte særlige forudgående beskyttelse mod afskedigelse, der kun gælder for handicappede, der er arbejdstagere, også skal finde anvendelse på tjenestemænd med samme handicap?
            
         
      (1)  EFT L 303, s. 16.